  Виталий Пронин Шаркан ёросысь кивалтӥсьёс бадӟым саклык висъяло егитъёслы. Школаын дышетскисьёс понна тол но гужем шудонъёс ортчыто. Кемалась ик ӧвӧл спортэз гажась пиналъёс понна Мувыр школаын ёрос ӵошатcконъёс ортчизы.Витетӥ тол шудонэ 17 команда, 700 пала спортсменъёс люкаськизы. Гурт калык но та ужрадлэсь палэнэ ӧз кыльы, пиналъёс понна «висьыны» ветлӥзы. Шудонъёслэн утисьсы - «Сэзёк» - ваньмызлы капчи мылкыд кузьмаз.Ӵошатсконъёслэн нырысетӥ нуналаз пиналъёс куасэн бызьылӥзы, полиатлонъя вожвылъяськонэ пыриськизы, теннисэн но шахматэн шудӥзы, ыбылӥськизы. Џошатсконэ люкаськемъёс шуныт интыын улӥзы, ческыт сиськизы.Šоген вормисьёслэн нимъёссы шараяськизы. Нырысетӥ подгруппаын котькинлэсь трос очко люказы Шаркан-1 но Шаркан-2 командаос, куинетӥ интые потӥзы Быгиысь пиналъёс. Кыкетӥ подгруппаын висъяськизы Кыква, Мувыр но Карсашур школаысь командаос.Тол шудонъёс йылпумъяськизы, табере пиналъёс гужем ӵошатсконъёслы дасясько. Куноосты пумитаны шуд усиз Зюзя школалы, нош вуоноосыз тол шудонъёс Ляльшурын ортчозы.- Нырысетӥ нылпи тол фестиваль Шаркан школаын 5 ар талэсь азьло радъямын вал, - шуиз Шаркан ёросысь дышетонъя управлениен кивалтӥсь Татьяна Князева. - Таӵе шудонъёс котыр ласянь азинскыны юртто, соослы луыса школаосын пичильтык ке но лэсьтӥськон-тупатъян ужъёс ортчытыны тыршиськомы, спорт площадкаосты выльдӥськомы. Ушъяськыны быгатӥсько: таӵе нылпи фестивальёс шаерамы Шаркан ёросын гинэ ортчытӥсько.Шарканъёс ӟеч тодо: таӵе ужрадъёс тросгес калыкез спортэ кыскыны юртто. Шудонъёс ортчем бере школа площадкаосын гуртоос но мугорзэс кыдатыны кутско.Паша Вахрушев. Теги: Егитъёс Шаркан Школа  